Diari Oficial de la Generalitat Valenciana


Sumari del DOGV 9391, del 26-07-2022 (2022/6863)

RESOLUCIÓ de 7 de juliol de 2022, de la Conselleria de Sanitat Universal i Salut Pública, per la qual es concedeixen i s'anuncien les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana, per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6863


Data del document
:   07-07-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 7 de juliol de 2022, de la Conselleria de Sanitat Universal i Salut Pública, per la qual es concedeixen i s'anuncien les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana, per a l'exercici 2022. [2022/6863]  
Per Resolució d'1 de març de 2022, de la Conselleria de Sanitat Universal i Salut Pública, per la qual es convoquen subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana, per a l'exercici 2022 (DOGV 9295/10.03.2022), de conformitat amb l'Ordre 4/2017, de 6 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana (DOGV 8060/12.06.2017), i posterior modificació per Ordre 2/2018, de 7 de maig, de la Conselleria de Sanitat Universal i Salut Pública (DOGV 8295/15.05.2018).  
La comissió de valoració, constituïda en data 19 d'abril de 2022, segons s'estableix en l'article 11, de l'Ordre 4/2017 de 6 de juny, de la Conselleria de Sanitat Universal i Salut Pública, formula una proposta de resolució provisional el 31 de maig de 2022, conformement amb els criteris de valoració establits en l'article 6 de l'Ordre 4/2017, de 6 de juny, en la seua redacció donada per l'Ordre 2/2018  
Havent transcorregut el termini de 10 dies naturals concedit amb la publicació de la proposta de resolució provisional, reunida la comissió en data 20 de juny de 2022 en la qual s'acorda elevar a definitiva la llista d'adjudicacions i exclosos després de les al·legacions i en virtut de la competència atribuïda en el punt deu de la resolució de convocatòria, resolc:  
  
Primer  
Concedir una subvenció a les entitats admeses, detallades en l'annex I, i per les quanties que en l'annex II es determinen. Les ajudes seran finançades amb càrrec als pressupostos de la Generalitat per al 2022, secció 10, servei 02.91, programa pressupostari 412.28, Salut mental i atenció sanitària de mitjana i llarga estada, capítol IV, línia de subvenció S0415000 per import total d'1.300.000,00 ?.  
  
Segon  
S'haurà de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon Govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaobert.gva.es/tep)  
  
Tercer  
La justificació i pagament de les subvencions concedides, es realitzarà en els termes establits en l'article 11 de l'esmentada resolució de convocatòria d'1 de març de 2022.  
Contra la present resolució, que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposa un recurs de reposició davant el mateix òrgan que l'ha dictat, en el termini d'un mes a comptar des de l'endemà de la publicació, o directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de juliol de 2022.- El conseller de Sanitat Universal i Salut Pública: Miguel Mínguez Pérez.